مونا محمود نژاد

مونا محمود نژاد  (10 ستمبر 1965ء-18 جون 1983ء) ایرانی نزاد بھائی مذہب کی ماننے والی خاتون تھی جسے 9 دیگر افراد کے ساتھ 1983ء میں بہائی مذہب کو ماننے اور اس کی تشہیر کے جرم میں شیراز، ایران میں سزائے موت دے دی گئی تھی۔

ان پر سرکاری طور پر نوجوانوں کو صہیونیت کی جانب ورغلانے کا الزام تھا (کیونکہ بہائی عالمی مرکز اسرائی میں واقع ہے۔)
2001ء میں غیر منافع بخش تنظیم کی تشکیل ہوئی جس کا مقصد بچیوں کی تعلیم کو فروغ دینا ہے۔ اس تنظیم کا نام مونا کے نام پر رکھا گیا۔

بچپن 
محمود نژاد کی ولادت 10 ستمبر 1965ء میں ہوئی۔ ان کی والدہ یاد اللہ اور والد فخرالدین محمود نژاد تھے۔ انہوں نے اپنے مذہب کی تدریس کی خاطر ایران کو الوداع کہا اور یمن جا بسے۔
1969ء میں یمن نے تمام غیر ملکیوں کا باہر نکال دیا اور محمود نژاد واپس ایران آگئے۔ انہوں نے دو سال اصفہان، 6 ماہ کرمانشاہ اور 3 سال تبریز میں گزارے اور بالآخر پورا خاندان 1974ء میں شیراز میں آباد ہو گیا۔ اس دوران میں ان کے والد چھوٹے موٹے آلات کی مرمت کر کے عوزی روٹی کماتے رہے اور بہائی مذہب پر عمل کرتے رہے۔

گرفتاری، قید اور موت 
ایران میں مسلسل بہائیوں پر ظلم ہوتا رہا اور 1979ء میں انقلاب ایران کے بعد ظلم مزید بڑھ گیا۔ 23 اکتوبر 1982ء کو شام 7:30 بجے عوامی انتظامیہ نے چار افراد کو محمود نژاد کے گھر بھیجا اور گھر کی تلاشی شروع کر دی اور بہائی مسلک کی کتابیں اور دیگر مواد تلاش کرنے لگے۔ وہ مونا اور اس کے والد کو بھی گرافتار کر کے لے گئے۔ دونوں کے ہاتھ باندھ دیے گئے اور شیراز کے سپاہ قید خانہ میں بند کر دیا گیا۔ وہاں دونوں کا الگ الگ جگہ رکھا گیا جہاں وہ کل 38 دن قید رہے۔
29 نومبر 1982ء کو مونا کو دیگر 5 بہائیوں کے ساتھ سپاہ سے عادل آباد منتقل کر دیا گیا۔ کچھ دنوں کے بعد انہیں اسلامی انقلابی عدالت میں پش کیا گیا جہوں ان کے تفتیش کی گئی اور واپس مقید کر دیا گیا۔
کئی دنوں تک تفتیش کا سلسلہ چلتا رہا اور محمود نژاد مجرم قرار پائے اور انہیں پھانسی کی سزا ہوئی۔ پھانسی کے وقت صدر ریاستہائے متحدہ امریکا رونالڈ ریگن نے ان کی معافی کی اپیل کی مگر نا منظور ہوئی اور مونا سمیت دس خواتین کو 18 جون 1983ء کی رات پھانسی دے دی گئی۔
مونا محمود نژاد کے علاوہ دس عورتوں کے نام مندرجہ ذیل ہیں:

 نصرت یلدائی، 54 سال
 عزت جنمی اشراقی، 50 سال
 رویا اشراقی، 23 سال، عزت کی دختر
 طہیری سیاووشی، 32 سال
 زرین موقیمی، 28 سال
 شیرین دلواند، 25 سال
 اختر ثابت، 19 سال
 سیمین صبری، تقریباً 20 سال
 مہاشد نیرومند، 28 سال

حوالہ جات 

1965ء کی پیدائشیں
1983ء کی وفیات
اسلام قبول نہ کرنے پر سزائے موت پانے والے لوگ
ایران سے سزائے موت بذریعہ پھانسی پانے والے
ایرانی بہائی شخصیات
بیسویں صدی کی بہائی شخصیات
بہائی شہدا
سزائے موت یافتہ ایرانی شخصیات